
	Parlamentul României 

Camera Deputaţilor

	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC

	

	Bucureşti,
	  11 mai 2011

	Nr.
	  26/146


A V I Z

 asupra proiectului de Lege pentru modificarea şi completarea Legii nr.526/2003 pentru aprobarea Programului naţional de dezvoltare a turismului " Schi în România"

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură obişnuită, prin adresa nr. PL.x 180 din 11 aprilie 2011, cu proiectul de Lege pentru modificarea şi completarea Legii nr.526/2003 pentru aprobarea Programului naţional de dezvoltare a turismului " Schi în România".
Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 10 mai 2011.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amedamente admise redate în anexa la prezentul aviz. 

	PREŞEDINTE,
	SECRETAR,

	Sulfina BARBU
	GHEORGHE CIOCAN


Întocmit,

Consultant, Nicoleta Toma
Anexa

Amendamente admise
	Nr.

crt.
	Text Lege
	Amendament
	Motivare

	1.
	
Art. 3 – a1) avizarea de către Ministerul Turismului a studiilor de prefezabilitate, fezabilitate sau a proiectelor tehnice privind dezvoltarea turismului, pentru practicarea schiului şi a altor sporturi de iarnă, realizate de către administraţiile publice locale;
	
Art. 3 – a1) avizarea de către Institutul Naţional de Cercetare – Dezvoltare în Turism a documentaţiilor tehnico – economice privind dezvoltarea turismului pentru practicarea schiului şi a altor sporturi de iarnă, realizate de către administraţiile publice locale;
	Creşterea eficienţei în ceea ce priveşte aprobarea documentaţiilor tehnico – economice privind dezvoltarea turismului pentru practicarea schiului şi a altor sporturi de iarnă şi implicit reducerea perioadei de implementare a proiectelor


	2.
	Anexă
LISTA
zonelor identificate pentru dezvoltarea domeniului schiului şi practicarea altor sporturi de iarnă, cuprinse în cadrul Programului naţional de dezvoltare a turismului "Schiul în România"
………………………………………………………………..
    Judeţul Sibiu: Bâlea-Lac, Gâtu Berbecului, Jina, Păltiniş, Valea Avrigului, Poiana Neamţului
 

	Anexă
LISTA
zonelor identificate pentru dezvoltarea domeniului schiului şi practicarea altor sporturi de iarnă, cuprinse în cadrul Programului naţional de dezvoltare a turismului "Schiul în România"
 …………………………………………………………………………
    Judeţul Sibiu: Bâlea-Lac, Gâtu Berbecului, Jina, Păltiniş, Valea Avrigului, Poiana Neamţului, Valea Sadului – zona Prejba

    
	Completarea anexei prezentei legi, în sensul includerii comunei Sadu, judeţul Sibiu, în vederea realizării investiţiei: “Dezvoltarea integrată a turismului în zona Prejba – Valea Sadului”


Întocmit,

Consultant, Nicoleta Toma

